laion/Wikipedia-Exotic huggingface dataset:
მაისური (მრავალმნიშვნელოვანი)

მაისური შეიძლება აღნიშნავდეს: მაისური — ქალაქი ინდოეთში; მაისური — შტატი ინდოეთში; მაისურის სამეფო – სამეფო ინდოეთში.
მაკარი

მაკარი — საქართველოს (ქართლის) კათოლიკოსი VI საუკუნეში, ბაკურ მეფის დროს. მეფე ფარსმანის თხოვნით მღვდელ-მონაზვნად აკურთხა შიო მღვიმელი. საქართველოს კათოლიკოს–პატრიარქები, რ. მეტრეველის რედაქციით, "ნეკერი", თბ., 2000 ქართული საბჭოთა ენციკლოპედია, ტ. 6, თბ., 1983. — გვ. 369.
ჯორჯ ბუში

ჯორჯ ბუში შეიძლება იყოს: ჯორჯ ჰერბერტ უოკერ ბუში – აშშ-ის 41-ე პრეზიდენტი. ჯორჯ უოკერ ბუში – აშშ-ის 43-ე პრეზიდენტი.
პაველ მონცივოდა

პაველ მონცივოდა (პოლ.Paweł Mąciwoda, დ. 20 თებერვალი, 1967) — პოლონელი როკ მუსიკოსი, რომელიც მოღვაწეობს გერმანულ ჯგუფ Scorpions-ში. იგი ჯგუფს შეურთდა 2003 წელს, მაგრამ ოფიციალურად გაფორმდა ჯგუფის წევრად 2004 წლის 10 იანვარს. პაველ მონცივოდა დაიბადა პოლონეთში. მან ბას გიტარაზე დაკვრა დაიწყო 15 წლის ასაკში მამამისის მხარდაჭერით. პაველს გამოშვებული აქვს სოლო ალბომი სახელად Radio Wieliczka. პაველი სკორპიონსში მივიდა 2003 წელს. ამის შემდეგ დაიწყო მისი წარმატებული კარიერა. მან ჯგუფთან ერთად გამოუშვა ორი სტუდიური ალბომი: Unbreakable (2004) და Humanity: Hour I (2007). პაველ მონცივოდა ჯგუფის ოფიციალურ საიტზე დაარქივებული 2010-03-29 საიტზე Wayback Machine.
მაკარიოს III (ანტიოქიის პატრიარქი)

მაკარიოს III (ერისკაცობაში — მაკარიოსი იბნ ალ-ზაიმ ალ-ჰალაბი ალ-ანტაქი; დ. საახლოებით 1600 — გ. 12 იანვარი, 1672) — ანტიოქიის პატრიარქი 1647 წლიდან. ფინანსური დახმარების მიღების მიზნით ორჯერ იმოგზაურა რუსეთში. პირველად — 1654–1656 წლებში (ეს მოგზაურობა აღწერა მისმა ვაჟმა პავლე ალეპოელმა); მეორე მოგზაურობის დროს 1664–1666 და 1669 წლებში საქართველოშიც იყო. დასავლეთ საქართველოში ის აქტიურად ერეოდა ქვეყნის საშინაო ცხოვრებაში, გამოდიოდა ტყვეებით ვაჭრობის წინააღმდეგ. მაკარიოსის მიერ არაბულ ენაზე დაწერილ თხზულებაში შესულია ცნობები დასავლეთ საქართველოს შესახებ. ანტიოქიის პატრიარქები ასათიანი ნ., მასალები XVII საუკუნის საქართველოს ისტორიისათვის, თბ., 1973; Жузе П. К., Грузия в ХЖИИ столетии по изображениюМакария, Казань, 1905 (Оттиск из журнала «Православный собеседник»); ჯაფარიძე გ., ქართული საბჭოთა ენციკლოპედია, ტ. 6, თბ., 1983. — გვ. 370.
მაკედონია (მრავალმნიშვნელოვანი)

მაკედონია შეიძლება აღნიშნავდეს: მაკედონია — ისტორიული ოლქი ბალკანეთის ნახევარკუნძულის ცენტრალურ ნაწილში; მაკედონია — ანტიკური სახელმწიფო საბერძნეთის ჩრდილოეთ ნაწილში; მაკედონია — ადმინისტრაციული ერთული საბერძნეთში. ჩრდილოეთი მაკედონია — სახელმწიფო სამხრეთ-აღმოსავლეთ ევროპაში; დებატები მაკედონიის დასახელებაზე მაკედონია (ტერმინი) მაკედონიელები (მრავალმნიშვნელოვანი)
მაკეობა

მაკეობა — დედალი ცხოველის ფიზიოლოგიური მდგომარეობა, როდესაც მის ორგანიზმში (საშვილოსნოში) ნაყოფი ვითარდება. ნამდვილი მაკეობა მხოლოდ ძუძუმწოვრებს ახასიათებს, თუმცა ზოგჯერ სხვა ცხოველების (თევზები, ქვეწარმავლები და სხვები) კვერცხსავალში კვერცხის განვითარების შემთხვევასაც მაკეობას უწოდებენ. მაკეობა იმპლანტაციით იწყება. ჩანასახს უვითარდება საჩანასახე გარსი, რომელიც უკავშირდება საშვილოსნოს კედელს და მასთან ერთად წარმოქმნის პლაცენტას, რაც უზრუნველყოფს კავშირს ნაყოფსა და დედის ორგანიზმს შორის. მაკეობის დროს დედის ორგანიზმში ხდება უმნიშვნელოვანესი ფიზიოლოგიური ცვლილებები, განპირობებული უმთავრესად ენდოკრინული სისტემის (ყვითელი სხეულის, აგრეთვე საკვერცხის ფოლიკულების ჰორმონების, გვიანი მაკეობის დროს კი პლაცენტის ჰორმონების) მოქმედებით. გარეგნულად ეს ცვლილებები გამოიხატება მძუნაობის შეწყვეტით, ცხოველის გასუქებით მაკეობის დასაწყისში, შემდეგ კი (ნაყოფის ინტენსიური ზრდისა და საკვებისადმი მისი მოთხოვნილების ძლიერი გაზრდის გამო) შესამჩნევი გახდომით. არსებობენ მრავალნაყოფიანი და ერთნაყოფიანი ფორმები; მაგ. მტაცებლებს საშვილოსნოში ერთდროულად უვითარდება 2-20 ნაყოფი, მღრღნელებს 2-10 (და მეტი), ჩლიქოსნებს 1-5, ხელფრთიანებს 1-2, ხორთუმიანებს 1, მაიმუნებს 1, ვეშაპებს 1. ზოგჯერ ერთნაყოფიან ფორმებსაც უჩნდება 2 და მეტი ნაყოფი (ტყუპები). განსხვავებული და სპეციფიკურის მაკეობის ხანგრძლივობაც: 2-3 კვირიდან 1-1,5 წლამდე, იშვიათად კი (სპილო) — უფრო მეტიც. როგორც წესი, მრავალნაყოფიანი ფორმების მაკეობა უფრო ხანმოკლეა; ზოგჯერ მაკეობის ხანგრძლივობა განსხვავდება სეზონისა (ზაფხულისა უფროხანმოკლეა) და ნაყოფის სქესის მიხედვითაც (მდედრობითისა უფრო ხანმოკლეა). ზოგჯერ ჩანასახის განვითარება ადრეულ სტადიებზე ყოვნდება (დიაპაუზა), რის გამოც მაკეობა ხანგრძლივდება (კვერნა, მაჩვი და მისთანები). ნაყოფის რაოდენობა, მაკეობის ხანგრძლივობას და შობისას მათი მომწიფებულობის დონეს განსაზღვრავს უმთავრესად ის პირობები, რომელშიაც მათ შობის შემდეგ უხდებათ არსებობა: როგორც წესი, მრავალნაყოფიანობა და ხანმოკლე მაკეობა ახასიათებს ცხოველებს, რომლებიც უსუსურ ნაშიერებს მტრისაგან დამალულად სოროში ან ბუნაგში ზრდიან (მაგ., მტაცებლების, მღრღნელების უმრავლესობა და სხვა); ერთნაყოფიანობა და ხანგრძლივი მაკეობა — ისეთ ცხოველებს, რომელთა ნაშიერებმა დაბადებისთანავე უნდა სდიონ დედებს (მაგ., გაშლილი უტყეო ადგილების ბინადარი ჩლიქოსნები) და სხვა. ნათაძე ლ., ქართული საბჭოთა ენციკლოპედია, ტ. 6, თბ., 1983. — გვ. 373-374.
მაკვისი

მაკვისი, მაკია ( ფრანგ. maquis, კორსიკული macchia) — ხმელთაშუაზღვისპირეთის მცენარეულობა, რომელიც შედგება სუბტროპიკული მარადმწვანე ქსეროფილური ბუჩქებისა და დაბალი ხეებისაგან. ზღვისპირა ზოლის სამხრეთ რაიონებში. მაკვისი გავრცელებულია ზღვის დონიდან 800 მ-მდე, ჩრდილოეთ რაიონებში კი 400 მ-მდე, ჭარბობს ხეშეშფოთლოვანი ან ფოთლებრედუცირებული, ხშირად ეკლიანი მცენარეები (ხემარწყვა, დანამასტაკი, ძახველი, წყავმაზა, ესპანური კურდღლისცოცხა, საკმელა, ხისებრი მანანა, წითელნაყოფა ღვია, ეთერზეთოვანი ლავანდი, როზმარინი და სხვა); აღმოსავლეთისკენ მაკვისში შერეულია ფოთოლმცვივანი მცენარეები: ტერებინთო, მაკედონიური მუხა და სხვა. მაკვისი მეტწილად ვითარდება მარადმწვანე მუხნარებისა და სხვა ტყეების გაჩეხვის შედეგად. ამიტომ მასში შერეულია ხოლმე ამ ტყეების შემქმნელი ქვამუხა, კორპის მუხა, ზეთის ხე და სხვა. მაკვისში ხშირია ლიანები- ეკალღიჭი, სატაცური და სხვა, აგრეთვე ბოლქვიანი და ერთწლოვანი ბალახები. მაკვისის ფრაგმენტები დასავლეთ საქართველოშიც არის ალაგ-ალაგ მთისწინეთზე. ასეთია, მაგ., საკმელას მაკვისი, ხემარწყვას მაკვისი, ხისებრი მანანა კი იარუსის სახით, ზოგან შეფარებულია მუხნარებში. მაკვისის ფრაგმენტები სამხრეთ ყირიმშიც არის. მაკვისის ანალოგებია ჩაპარალი (ცენტრალურ ამერიკაში), ესპინალი და მატორალი (ჩილეში), სკრაბი (ცენტრალურ ავსტრალიაში), ფინბოში (სამხრეთ-დასავლეთ ავსტრალიაში და სამხრეთ აფრიკაში). სახოკია მ., ქართული საბჭოთა ენციკლოპედია, ტ. 6, თბ., 1983. — გვ. 374.
Sticky Fingers

Sticky Fingers — ინგლისური როკ-ჯგუფ როლინგ სტოუნზის 1971 წლის სტუდიური ალბომი. მიუხედავად იმისა, რომ უშუალოდ ალბომისთვის სიმღერების ჩაწერა 1970 წლის მარტში დაიწყო, მანამდე ჯგუფს უკვე ჰქონდა რამდენიმე სიმღერა. ეს ეხება, მაგალითად, სიმღერას Sister Morphine. Sticky Fingers-ის მასალის უმეტესობა ჩაწერილი იქნა ჯგუფის პორტატული სტუდიის მეშვეობით. ამასთან, უკვე დაიწერა რამდენიმე სიმღერა, რომელიც მოგვიანებით მოხვდა დისკში Exile on Main St.. ლეიბლებთან Decca/London კონტრაქტის ამოწურვის შემდეგ ჯგუფი აბსოლუტურად თავისუფალი იყო და შეეძლო ალბომში ნებისმიერი მასალის ან მისთვის ნებისმიერი გარეკანის დამზადება. თუმცა, საავტორო უფლებები მათ სიმღერებზე, სინგლით Come On დაწყებული და ალბომით Get Yer Ya-Ya's Out! The Rolling Stones in Concert დამთავრებული ყოფილ მენეჯერს ალენ კლაინს დარჩა და ჯგუფი მასზე ნაწყენი იყო წლების განმავლობაში. თუმცა, Decca-მ განაცხადა, რომ როლინგ სტოუნზმა მათ ლეიბლზე კიდევ ერთი სინგლი უნდა გამოუშვას, ჯგუფმა შესთავაზა რადიკალური სიმღერა Cocksucker Blues. რადიკალური ტექსტის გამო კომპანიამ უარი თქვა მის გამოცემასზე, ამიტომაც გამოუშვა Street Fighting Man. ამასთან, კლაინს საავტორო უფლებები აკავშირებდა მომავალი ალბომის სიმღერებთან Brown Sugar და Wild Horses. Sticky Fingers, შეიძლება ითქვას, არის ჯგუფის ნარკოტიკებით გაჟღენთილი ყველაზე ცნობილი ალბომი, რადგანაც ჯგუფი აქტიურად ერთობოდა სხვადასხვა ნარკოტიკული საშუალებით. ალბომის გამოსვლის წინ გამოჩნდა სინგლი Brown Sugar, რომელიც იქცა #1 ჰიტად აშშ-ში და #2 ჰიტად ბრიტანეთში. თავად ალბომი იქცა ჯგუფის ერთ-ერთ გაყიდვად ნამუშევრად, ისევე როგორც კიდევ ერთი სინგლი, Wild Horses. ორიგინალურ ფირფიტაზე დამაგრებული იყო ნამდვილი ელვა-შესაკრავი, რომლის იდეაც ენდი უორჰოლს მოუვიდა აზრად. ფოტოზე გამოსახულია უორჰოლის დამხმარე ჯედ ჯონსონი. ყველა სიმღერის ავტორი — ჯეგერი/რიჩარდსი, გარდა მითითებულისა. 2015 წლის დელუქს გამოცემის ბონუს დისკი 2015 სუპერ დელუქს გამოცემის ბონუს დისკი (ჩაწერილია ლიდსის უნივერსიტეტში 1971 წელს):
მაკლურა

მაკლურა, თუთავაშლა (ლათ. Maclura) — მცენარეთა გვარი თუთისებრთა ოჯახისა. გვარში 12-მდე სახეობაა. მათგან აღსანიშნავია ნარინჯისებრი მაკლურა (ლათ. Maclura aurantiaca). იგი ორსახლიანი, ფოთოლმცვივანი, გაშლილვარჯიანი ხეა, რომლის სიმაღლე 20 მ აღწევს. აქვს ღრმად დაშაშრული მურა-რუხი ქერქი, ეკლიანი ტოტები, კიდემთლიანი, კვერცხისებრი, ბოლოწაწვეტილი ფოთლები და დიდი, მრგვალი, ნარინჯის მსგავსი, თუმცა ღრმად დანაოჭებული „ნაყოფი“ (ნაყოფედი), რომელიც არ იჭმება (შეიცავს რძეწვენს). ნაყოფში მოთავსებულ თესლებს იყენებენ საჭმელად. მაკლურას სამშობლოა ჩრდილოეთი ამერიკა. დეკორატიულ მცენარედ მოშენებულია კავკასიაში, შუა აზიასა და უკრაინაში. საქართველოში ბევრგანაა მოშენებული. შედარებით ყინვაგამძლეა, საკმაოდ კარგად ეგუება მწერსა და რამდენადმე დამლაშებულ და მშრალ ნიადაგს, თუმცა უკეთ ხარობს საშუალო ტენიანობის პირობებში. ადვილად იტანს კრეჭას. იყენებენ მტკიცე და გაუვალი ცოცხალი ღობის გასაშენებლად, აგრეთვე გასამწვანებლად. სამშობლოში დიდად ფასობს მისი ოქროსფერი მერქანი, რომელიც ცნობილია „ბრაზილიური ყვითელი ხის“ სახელით. მისგან ამზადებენ მაღალხარისხოვან ქაღალდს, ყვითელ საღებავს. სხიერელი ვ., ქართული საბჭოთა ენციკლოპედია, ტ. 6, თბ., 1983. — გვ. 375.
მაკრატელა (მრავალმნიშვნელოვანი)

მაკრატელა შეიძლება აღნიშნავდეს: მაკრატელა – მთა საქართველოში, ახმეტის მუნიციპალიტეტში; მაკრატელა – ქედი აღმოსავლეთ საქართველოში, თუშეთში; მაკრატელა – მცენარეთა გვარი; მაკრატელა – ავტომობილის კარები, რომელიც იღება ვერტიკალურად ზევით ფიქსირებულ ანჯამაზე; მაკრატელა – ფეხბურთში ბურთისთვის ფეხის აკრობატული მანერით დარტმა.
ბორდო

ბორდო (ფრანგ. Bordeaux [bɔʁdo], ოქსიტ. Bordèu, ლათ. Burdigala) — ქალაქი საფრანგეთის სამხრეთ-დასავლეთ ნაწილში, აკვიტანიის რეგიონის დედაქალაქი. 2020 წლის მონაცემებით, ქალაქში ცხოვრობს 259,809 ადამიანი, გარეუბნებიანად — 994,920. აგლომერაციის მოსახლეობაა 1,376,375, რომლის ძირითად ნაწილს ფრანგები შეადგენენ. ქალაქი განთქმულია მსოფლიოში ღვინის კულტურით, განსაკუთრებით XVIII საუკუნიდან, რომელიც მისთვის ოქროს ხანად ითვლება. ბორდოში მდებარეობს საფეხბურთო სტადიონი ჟაკ შაბან-დელმას სახელობისა, რომელიც მასპინძლობდა 1938 და 1998 წლების მსოფლიო ჩემპიონატების მატჩებს. ოფიციალური საიტი
Their Satanic Majesties Request

Their Satanic Majesties Request — ინგლისური როკ-ჯგუფ როლინგ სტოუნზის 1967 წლის სტუდიური ალბომი. სახელწოდება არის ფრაზის Her Britannic Majesty requests and requires... შეცვლილი ვერსია. ეს ფრაზა ბრიტანულ პასპორტში წერია. დისკის Between the Buttons შემდეგ დიდი ხნის პაუზა ჩამოვარდა. სანამ Their Satanic Majesties Request გამოვიდოდა, ჯგუფმა რამდენიმე თვე სასამართლო გარჩევებსა და პოლიციის განყოფილებებში გაატარა. ალბომის გამოსვლა დაემთხვა ბრიტანეთში ფსიქოდელიური როკის პოპულარობას, რასაც ხელს უწყობდა პინკ ფლოიდის გამოჩენაც. ახალი ალბომი მოხვდა ბრიტანული ჩარტების #3, ხოლო აშშ ჩარტების - #2 ადგილზე, მაგრამ კომერციულად იგი ნაკლებად წარმატებული აღმოჩნდა. მსმენელისათვის ის ფაქტი, რომ როლინგ სტოუნზი ჰიპების კულტურით დაინტერესდა, ოდნავ მიუღებელი აღმოჩნდა და შემდეგი ალბომით კოლექტივი დაუბრუნდა ბლუზს, რომელიც მისთვის უფრო მისაღები სტილი იყო. 1998 წელს გამოიცა ბუტლეგი 8 დისკით ამ ალბომის სტუდიური სესიების ჩანაწერებით. მიუხედავად თავდაპირველი კომერციული წარუმატებლობისა, წლების განმავლობაში ინტერესმა ამ ალბომის მიმართ იმატა, ხოლო მისმა ჰოლოგრამულმა ყდამ ჯგუფის გამოსახულებით, რომელიც მხოლოდ გრამფირფიტაზე იყო გამოტანილი, საკუთარი ადგილი დაიმკვიდრა ყველა დროის ალბომების ყველაზე ორიგინალური ყდების სიაში. ალბომიდან კონცერტებზე სრულდებოდა მხოლოდ ორი სიმღერა: 2,000 Light-years From Home (1989 წლის აშშ და 1990 წლის ევროპული ტური), და She's a Rainbow (1997-98 წლების ტური Bridges to Babylon). 2002 წლის აგვისტოში ალბომი გამოიცა ახალი რემასტერინგის, გრამფირფიტისა და სუპერ აუდიო დისკის (SACD) სახით, ლეიბლზე ABKCO Records. ჯგუფის გამოსახულება ვინილის ფირფიტის კონვერტზე სამგანზომილებიანი იყო. მისი ავტორია ფოტოგრაფი მაიკლ კუპერი. კონვერტის აქეთ-იქით დატრიალების შემთხვევაში ჯგუფის წევრების თვალები ერთმანეთისაკენ იხრებოდა, ჯეგერის გამოკლებით. საინტერესოა, რომ გარეკანზე ასევე შეიმჩნევა The Beatles-ის წევრების სახეები. კომპაქტ-დისკებზე ეს ეფექტები, რა თქმა უნდა, არ იქნა გადმოცემული. ყველა სიმღერის ავტორი — ჯეგერი/რიჩარდსი, გარდა მითითებულისა. ↑ https://www.allmusic.com/album/r16807 ↑ https://www.allmusic.com/album/r540362 ↑ http://www.robertchristgau.com/get_artist.php?name=rolling+stone ↑ http://www.rollingstone.com/music/artists/the-rolling-stones/albumguide ინფორმაცია ჯგუფის ოფიციალურ საიტზე დაარქივებული 2011-08-16 საიტზე Wayback Machine.
The Rolling Stones (ალბომი)

The Rolling Stones — ინგლისური როკ-ჯგუფ როლინგ სტოუნზის სადებიუტო სტუდიური ალბომი, რომელიც გამოვიდა ბრიტანეთში, 1964 წლის 16 აპრილს. ალბომის აშშ გამოცემა, სიმღერების განსხვავებული სიით გამოვიდა შემდეგ თვეში, სახელწოდებით England's Newest Hit Makers. დისკი შეტანილია წიგნში „1001 ალბომი, რომელიც უნდა მოისმინო, სანამ ცოცხალი ხარ“. ალბომის სიმღერები ჩაიწერეს ხუთი დღის განმავლობაში, 1964 წლის იანვარში და თებერვალში. პირველად იგი გამოსცა Decca Records-მა, მოგვიანებით, აშშ-ში - ლეიბლმა London Records. მიკ ჯეგერი და კიტ რიჩარდსი (1978 წლამდე მის გვარში ასო ს არ გამოიყენებოდა) ამ პერიოდში საკმაოდ ცოტა სიმღერას წერდნენ, დაახლოებით ერთ ორიგინალურ ნომერს თითო ალბომისთვის. ორი სიმღერის ავტორად ამ ალბომში ნახსენებია ნენკერ ფელჯი - ეს იყო ჯგუფის მიერ მოგონილი ფსევდონიმი. სიმღერების უმრავლესობის მიხედვით, როლინგ სტოუნზი უფრო რიტმ ენ ბლუზის მოყვარულად გვევლინება. ალბომის გარეკანის ავტორია ფოტოგრაფი დევიდ ბეილი. ბრიტანულ გამოცემაზე არ არის გამოტანილი ალბომის სახელწოდება. გამოსვლისთანავე, ბრიტანეთში ეს ალბომი იქცა ბესტსელერად და მოხვდა ჩარტების #1 ადგილზე, ხოლო England's Newest Hitmakers აშშ-ში - #11 ადგილზე. 2002 წელს ალბომი გამოიცა ახალი რემასტერინგის, გრამფირფიტისა და სუპერ აუდიო დისკის (SACD) სახით, ლეიბლზე ABKCO Records. ინფორმაცია ჯგუფის ოფიციალურ საიტზე დაარქივებული 2011-07-29 საიტზე Wayback Machine. ↑ 1.0 1.1 რიჩი უნტერბერგერი. (1964-05-30) The Rolling Stones (England's Newest Hit Makers) - The Rolling Stones | სიმღერები, მიმოხილვები, ავტორობა, ჯილდოები. AllMusic. ციტირების თარიღი: 2013-10-06. ↑ 2.0 2.1 დაარქივებული ასლი. დაარქივებულია ორიგინალიდან — 2017-05-18. ციტირების თარიღი: 2017-05-31. შეცდომა ციტირებაში Invalid <ref> tag; name "acclaimedmusic.net" defined multiple times with different content; $2 ↑ http://www.bbc.co.uk/music/reviews/3whf/ ↑ ^ Robert Dimery; Michael Lydon (23 მარტი 2010). 1001 Albums You Must Hear Before You Die: Revised and Updated Edition. Universe. ISBN 978-0-7893-2074-2. ↑ კენტი, დევიდ (1993). Australian Chart Book 1970–1992, Illustrated, St. Ives, N.S.W.: Australian Chart Book. ISBN 0-646-11917-6.  ↑ "Offiziellecharts.de – The Rolling Stones – The Rolling Stones" (გერმანულად). GfK Entertainment Charts. წაკითხვის თარიღი 11 ივნისი 2016. ↑ "Rolling Stones | შემსრულებელი | ოფიციალური ჩარტების კომპანია". ბრიტანეთის ალბომების ჩარტი. ოფიციალური ჩარტების კომპანია. წაკითხვის თარიღი 11 ივნისი 2016. ↑ „The Rolling Stones ალბომების და სიმღერების ისტორია ჩარტებში (Billboard 200)“. Billboard. წაკითხვის თარიღი 11 ივნისი 2016. ↑ Canadian album certifications – The Rolling Stones. Music Canada. ↑ American album certifications – The Rolling Stones. ამერიკის ხმისჩამწერი კომპანიების ასოციაცია. საჭიროების შემთხვევაში, უნდა აირჩიოთ Advanced, შემდეგ Format, შემდეგ Album, და ბოლოს - SEARCH
სპირო აგნიუ

სპირო თეოდორ აგნიუ (ინგლ. Spiro Theodore Agnew; დ. 9 ნოემბერი, 1918 — გ. 17 სექტემბერი, 1996) — აშშ-ის ვიცე-პრეზიდენტი (1969–1973) რიჩარდ ნიქსონის ადმინისტრაციაში. თანამდებობიდან გადადგა 1973 წელს. Agnew, Spiro T. (1980). Go Quietly ... or Else. New York: William Morrow and Co., Inc. ISBN 978-0688036683.  Boller, Paul F. (1984). Presidential Campaigns. New York: Oxford University Press. ISBN 978-0-19-503420-2.  Chester, Lewis; Hodgson, Geoffrey; Page, Bruce (1969) American Melodrama: The Presidential Campaign of 1968. New York: The Viking Press. ISBN 978-0670119912.  Coffey, Joseph P. (2015). Spiro Agnew and the Rise of the Republican Right. Santa Barbara, CA: ABC-CLIO. ISBN 978-1440841415.  შეგიძლიათ იხილოთ მედიაფაილები თემაზე „სპირო აგნიუ“ ვიკისაწყობში. გარეგნობა C-SPAN-ზე სპირო აგნიუ. Find a Grave-ზე. FBI-ის ფაილები სპირო აგნიუზე ↑ Coffey, p. 7
მაკრატელა

მაკრატელა, მაკრატელთანა — მთა საქართველოში, კახეთის მხარეში, ახმეტის მუნიციპალიტეტში. მდებარეობს თუშეთ-ხევსურეთის კავკასიონზე, ისტორიულ-გეოგრაფიულ მხარე — თუშეთში, მდინარეების ალაზნისა და თუშეთის ალაზნის წყალგამყოფ მაკრატელას ქედზე. სიმაღლე ზღვის დონიდან 3106 მ. აგებულია ქვედაიურული თიხაფიქლებით. კალთები დამრეცი და ნაწილობრივ კლდოვანია. შემოსილია სუბალპური და ალპური მდელოებით. მარუაშვილი ლ., ქართული საბჭოთა ენციკლოპედია, ტ. 6, თბ., 1983. — გვ. 376.
მაკრატელა (გვარი)

მაკრატელა (ლათ. Calepina) — მცენარეთა გვარი კომბოსტოსებრთა ოჯახისა. შეიცავს მხოლოდ ერთ სახეობას — ლათ. Calepina irregularis. ერთწლოვანია. აქვს პატარა თეთრი ყვავილები და ერთთესლიანი უხსნადი ჭოტაკი. ფესვთანური ფოთლები ყუნწიანი და ჩანგისებრია, ღეროსეული — მოგრძო და მჯდომარე. გავრცელებულია ხმელთაშუაზღვისპირეთსა და სამხრეთ ირანში. საქართველოში მაკრატელა იზრდება მშრალ ფერდობებზე (ველებზე და სხვა ადგილებში), როგორც სარეველა — მინდვრებსა და გზის პირებზე. ხინთიბიძე ლ., ქართული საბჭოთა ენციკლოპედია, ტ. 6, თბ., 1983. — გვ. 376.
გაგიმარჯოს, მეზობელო! (ზღვარი)

გაგიმარჯოს, მეზობელო! (ზღვარი) — თამაზ გომელაურის ფილმი, რომელშიც მონაწილეობენ: გივი ბერიკაშვილი, მერაბ ელიოზიშვილი, ია ხობუა, ზაირა (ზაზა) ლებანიძე, ლიკა ნიჟარაძე, ეკა ჩხეიძე, თამუნა ბაგრატიონი, ნუკა ჟღენტი. ფილმი გადაღებული იქნა 1973 წელს, კინოსტუდია ”სატელევიზიო ფილმების სტუდია”-ს მიერ. ყურადღება!  ქვემოთ მოყვანილია სიუჟეტის და/ან დასასრულის დეტალები. ზღვარი, რომელიც ზოგჯერ ადამიანთა ურთიერთდთმოკიდებულებაში წარმოიშობა, დაუნდობლად ამსხვრევს ყოველივე ძვირფასს მეგობრობას, სიყვარულს, ოჯახს. ფილმის გმირები ჯერ ღობით გაემიჯნებიან ერთმანეთს, შემდეგ ქვის კედელი ააშენეს, მაგრამ როდესაც მიხვდნენ, რომ მათს სიახლოვეს საფრთხე დაემუქრა, კედელი სასწრაფოდ დაანგრიეს. ↑ ეროვნული ფილმოგრაფია გაგიმარჯოს, მეზობელო! (ზღვარი) — კინოფილმების ინტერნეტ მონაცემთა ბაზა (ინგლისური)
კინოფილმების ინტერნეტ-მონაცემთა ბაზა

კინოფილმების ინტერნეტ მონაცემთა ბაზა (Internet Movie Database, ან უბრალოდ IMDb) — ფილმების, მსახიობების, ტელეგადაცემების, სერიალების და ვიდეო თამაშების ინფორმაციის უმსხვილესი ონლაინ ბაზა. IMDb გაიხსნა 1990 წლის 17 ოქტომბერს, ხოლო 1998 წელს იგი შეიძინა amazon.com-მა. 250 საუკეთესო ფილმი IMDb-ის ვერსიით ოფიციალური საიტი IMDb-ს 250 საუკეთესო ფილმი მომხმარებლების აზრით IMDb-ს ყველაზე ურეიტინგო 100 ფილმი მომხმარებლების აზრით
მაკრო...

მაკრო... (ბერძნ. makros — დიდი, გრძელი) — რთული სიტყვის ნაწილი; აღნიშნავს დიდს, დიდი ზომისას. მნიშვნელობით მიკროს... საპირისპიროა, მაგ. მაკროჰავა. ქართული საბჭოთა ენციკლოპედია, ტ. 6, თბ., 1983. — გვ. 376.
მთის ზებრა

მთის ზებრა (ლათ. Equus zebra) — ზებრის ერთ-ერთი სახეობა, რომელიც გავრცელებულია სამხრეთ-დასავლეთ ანგოლაში, ნამიბიაში და სამხრეთ აფრიკაში. როგორც ყველა ზებრა, მთის ზებრაც თეთრი შეფერილობისაა შავი ზოლებით, იშვიათად თეთრი მუქი ყავისფერი ზოლებითაც. მაღალ მთებში მისი სხეულის სიგრძე 2,2 მეტრია. მხარბეჭის სიმაღლე 1-დან 1,4 მეტრამდე. წონა დაახლოებით 240 კგ-დან 372 კგ-მდე. მთის ზებრა ცხოვრობს მშრალ, ქვიან, ბორცვიან, მთიან ადგილებში. უპირატესობას ანიჭებს ფერდობებსა და პლატოებს, გვხვდება ზღვის დონიდან საშუალოდ 2000 მ-მდე, თუმცა ზამთრის სეზონზე სახლდება უფრო დაბალ მიდამოებში. იკვებება ქოჩრიანი ბალახებით, ხის ქერქით, ფოთლებით, ხილითა და ფესვებით. მთის ზებრა — Equus zebra (ინგლისური)
S.T.A.L.K.E.R.: Shadow of Chernobyl

S.T.A.L.K.E.R.: Shadow of Chernobyl — პირველი პირის მსროლელის ჟანრის ვიდეო თამაში, შემუშავებული GSC Game World-ის და გამოცემული THQ-ს მიერ. მას შემდეგ რაც ზონის ცენტრისაკენ მიმავალი გზა გაიხსნა, მთავრობამ გადაწყვიტა ფართომასშტაბიანი საომარი ოპერაციის ჩატარება, რომლის მიზანი მებრძოლების მიერ ჩერნობილის ატომური ელექროსადგურის დაკავებაა. ზონაში პირველი ასეთი დაჯგუფება ტერიტორიის შესწავლისა და ანომალური ადგილების აღრიცხვის მიზნით იქნა გაგზავნილი. მათ მიერ შეგროვებული ინფორმაციის საშუალებით მეომრებს ანომალიებით სავსე ტერიტორიაზე შეეძლებოდათ უსაფრთხოდ გადაადგილება. მაგრამ გეგმა ჩაიშალა - მზვერავი ვერტმფრენების ძირითადი ნაწილი განადგურდა. ამის გამომწვევი მიზეზების დასადგენად უკრაინის თავდაცვის სამინისტრომ ზონის შუაგულში თავისი თანამშრომელი - ალექსანდრე დიოქტირევი გააგზავნა. მისი მთავარი დავალება - ხუთი გაუჩინარებული ვერტმფრენის პოვნაა. დიოქტირევი ადგილზე ჩადის და იწყებს გამოძიებას. იგი უმეგობრდება სტალკერებს და მათი თხოვნით ასრულებს უამრავ მისიას, ამავე დროს ცდილობს, არ დაავიწყდეს თავისი ვალდებულებაც. შეგიძლიათ იხილოთ მედიაფაილები თემაზე „S.T.A.L.K.E.R.: Shadow of Chernobyl“ ვიკისაწყობში. ოფიციალური საიტი THQ-ს საიტი S.T.A.L.K.E.R.: Shadow of Chernobyl GSC Game World-ის ოფიციალური საიტი ↑ Engine - STALKER. S.t.a.l.k.e.r. game website. GSC Game World. ციტირების თარიღი: 2007-03-31.
მაკრონები

მაკრონები — წინარე ქართული ტომი. ბინადრობდა სამხრეთ კოლხეთში. ანტიკური ხანის ავტორების ცნობით, ცხოვრობდნენ ტრაპეზუნტის რაიონში და მის ამოსავლეთით. მაგალითად, ქსენოფონტი მათ შეხვედრია ტრაპეზუნტის სამხრეთ-აღმოსავლეთით ორი დღის სავალზე. ამ რაიონშივე მაკრონების ყოფნას ადატურებენ აპოლონიოს როდოსელი, სტრაბონი, პლინიუსი, V საუკუნის ანონიმი მწერალი და სხვები. ზოგიერთი მათგანი (მაგალითად, სტრაბონი) თვლის, რომ მაკრონებს ძველი ავტორები ეძახდნენ აქ მცხოვრებ სანებს (ე. ი. ჭანებს). სახელწოდება „მაკრონში“ თანამედროვე მკვლევრები ხედავენ დასავლეთ-ქართველთა ტომების აღმნიშვნელ თანამედროვე ტერმინში (მეგრელ//მარგალ) შემავალ არგ (არკ) (<აგრ//აკრ) ძირს, რომელიც გაფორმებულია ჭანურისათვის დამახასიათებელი ონ სუფიქსით. მაკრონები სხვა ქართველ ტომებთან ერთად ძვ. წ. V საუკუნეში შედიოდნენ სპარსეთის იბერიის XIX სატრაპიაში. მონაწილეობა მიუღიათ სპარსეთის მეფის ქსერქსეს ლაშქრობაში საბერძნეთზე. ამ ომში ისინი შეიარაღებული ყოფილან ისევე, როგორც მოსხები, ტიბარენები და მოსინიკები. საქართველოს ისტორიის ნარკვევები, ტ. I, თბ., 1970; მელიქიშვილი გ., ქართული საბჭოთა ენციკლოპედია, ტ. 6, თბ., 1983. — გვ. 376-377.
მაკროცისტისი

მაკროცისტისი (ლათ. Macrocystis) — ზღვის წაბლა წყალმცენარეების გვარი ლამინარიასნაირთა რიგისა. ყველაზე დიდი ზომის წყალმცენარეებია. მათი სიგრძე 45 მ აღწევს. აქვთ ელასტიკური დატოტვილი ღერო, რიზოიდები და საჰაერო-ბუშტებიანი ფოთლისმაგვარი ფირფიტები. შეიცავს 3 სახეობას, რომელიც გავრცელებულია სამხრეთ და ჩრდილოეთ ნახევარსფეროების ზომიერი კლიმატის აკვარიუმში. ძირითადად იყენებენ ალგინის მჟავას მარილების მისაღებად. ქართული საბჭოთა ენციკლოპედია, ტ. 6, თბ., 1983. — გვ. 377.
მალაგა (მრავალმნიშვნელოვანი)

მალაგა შეიძლება აღნიშნავდეს: მალაგა — ქალაქი ესპანეთში; მალაგა — პროვინცია ესპანეთში; მალაგა — ლიქიორის ტიპის ღვინო; მალაგა — ესპანური საფეხბურთო კლუბი.
ჟან ნუველი

ჟან ნუველი (Jean Nouvel; დ. 12 აგვისტო, 1945) — პრიცკერის პრემიის მფლობელი ფრანგი არქიტექტორი. დაიბადა ფუმელში, ლო-ე-გარონი, საფრანგეთი. განათლება პარიზში მიიღო ნატიფ ხელოვნებათა სკოლაში (École des Beaux-Arts) და 1976 წელს არქიტექტურის სინდიკატის (Syndicat de l'Architecture) დამფუძნებელი წევრი გახდა. მისი კარიერის განმავლობაში ნუველს მრავალი პრესტიჟული ჯილდო აქვს მიღებული, მათ შორის აღა ხანის პრემია არქიტექტურაში (არაბული სამყაროს ინსტიტუტის შენობის პროექტისთვის), ვულფის პრემია ხელოვნებაში 2005 წელს და პრიცკერის პრემია 2008 წელს. მისი ნამუშევრების რეტროსპექტივა წარმოდგენილია რამდენიმე უმსხვილეს მუზეუმსა და არქიტექტურულ ცენტრში.
გაზომეტრი (ვენა)

გაზომეტრები ვენაში ოთხი გაზის ყოფილი რეზერვუარია, თითოეული 90,000 მ³ შენახვის ტევადობით, აგებული ვენის მუნიციპალიტეტის გაზის სამსახურისთვის Gaswerk Simmering 1896–1899 წლებში. მდებარეობს მე-11 უბანში, ზიმერინგში. 1984 წლამდე ისინი საყოფაცხოვრებო გაზის შესანახად გამოიყენებოდა. ქალაქის ენერგო მოწოდების თხევადი გაზიდან ბუნებრივ აირზე გადასვლის შემდეგ (1969–1978), ისინი უკვე საჭირო აღარ იყო და დაიხურა. შემდეგ ისინი დაიშალა და მათგან მხოლოდ აგურის ფასადები დარჩა. 1990-იანი წლებიდან ეს ნაგებობები სხვადასხვა დანიშნულებით გამოიყენებოდა, მათ შორის ჯეიმზ ბონდის ერთ-ერთი სერიის გადასაღებ მოედნადაც კი. 1995 წელს ვენის ქალაქმმართველობამ ნაგებობებისთვის ახალი გამოყენების იდეებისთვის კონკურსი გამოაცხადა. შერჩეული პროექტები არქიტექტორების ჟან ნუველი (გაზომეტრი ა), კოოპ ჰიმელბლაუ (გაზომეტრი ბ), მანფრედ ვედორნი (გაზომეტრი ც) და უილჰელმ ჰოლცბაუერი (გაზომეტრი დ) 1999-2001 წლებში დასრულდა. ყოველი გაზომეტრი დაიყო საცხოვრებელ (ბინების ზედა ნაწილში), სამუშაო (ოფისები შუა ნაწილში) და გასართობ-სავაჭრო (მიწის სართულებზე) ნაწილებად. სავაჭრო ცენტრების დონეები ყოველ გაზომეტრში ერთმანეთს ხიდებით დაუკავშირდა. ისტორიული ფასადის კედლები ხელუხლებლად შენარჩუნდა. 2001 წლის 20 ოქტომბერს ახალი გაზომეტრების ოფიციალური საზეიმო გახსნა ჩატარდა, თუმცა მობინადრეები მასში რამდენიმე თვით ადრე შესახლდნენ. ვიკისაწყობში არის გვერდი თემაზე: გაზომეტრი (ვენა)